́нѣ бо нѣ́кто прише́дъ къ и́ноческому житію̀, и ѻбы́чаи то́чію по́двига увѣ́давъ, ка́кѡ мо́лятся, сі́есть, и когда̀, и ко́е є́сть жи́тельства установле́ніе, учи́тель а́біе, ѝмже не научи́ся, быва́етъ, и исхо́дитъ, мно́жество ученикѡ́въ привлека́я, са́мъ єщѐ тре́бующій уче́нія, и толи́кѡ па́че, єли́кѡ удо́бнѣе сіѐ дѣ́ло вознепщева̀: не вѣ́дый, я́кѡ всѣ́хъ є́сть тягча́йшее ѡ душа́хъ прилѣжа́ніе, тре́бующихъ пе́рвѣе ѡчище́нія ве́тхихъ скве́рнъ, послѣди́ же мно́гагѡ внима́нія, дабы̀ воѡбраже́нія уче́ній прія́ти добродѣ́тели, ничесѡ́же па́че тѣле́сна по́двига мечта́вый, ка́кѡ испра́витъ нра́вы подчине́нныхъ, ка́кѡ премѣни́тъ лука́вымъ ѻбы́чаемъ ѡдержи́мыхъ;́кѡ ра́туємымъ ѿ страсте́й помо́жетъ, нижѐ ѿню́дъ мы́сленную бра́нь вѣ́дый;̀ ка́кѡ на бра́ни прилуча́ющыясяра́ны уврачу́етъ, са́мъ єщѐ лежа́й въ ра́нахъ, и ѡбвяза́ній тре́буяй;̀ вся́кое у́бѡ худо́жество вре́мене и уче́нія тре́буетъ мно́гагѡ ко исправле́нію: єди́но ли худо́жество худо́жествъ безъ̑ уче́нія сни́скивается: и къ земледѣ́лію не дерзне́тъ приступи́ти неиску́сный, нижѐ враче́бной хи́трости ненауче́нъ присту́питъ ко врачє́бнымъ дѣлѡ́мъ